UMongameli Robert Mugabe Wethula Uhlelo Lokuvuselela Umnotho
Ingcwethi kwezenotho zithi ukuze uhlelo lolu luphumelele kumele uhulumende alungisise ezombusazwe njalo alwisane lobuhuquluzi
UMongameli Robert Mugabe uthi imali efunwa nguhulumendeukuze avuselele umnotho yedlula i US$5 billion. UMugabe uveze lokhu esethula uhlelolokuvuselela umnotho, olwe Short Term Emergency Recovery Program ngolweSine lapho acele khona amazwe afana leMelika lalawo aku European Union ukuthi esule izijeziso azethulele uhulumende wakhe. Uhlelo lolu,lona oluqoqwe lugatsha olubona ngezemali luthi uhulumende ukhangelele ukuthi iinflation yehliswe ifike ku 10 percentkuphela ekupheleni kwalonyaka. Uhulumende ucine ukwethula isilinganiso seinflation nyakenye ngoNtulikazi lapho ebesiku 23I million percent. Okwamanje akwazakali ukuthi i inflation imingaphi. Ekhuluma embuthanweni ofanayo umphathintambowezemali uMnu Tendai Biti ukhuthaze uhulumende ukuthi ehloniphe ilungelololuntu yikho ukuthi amamzwe omhlaba emhloniphe njalo amncedise ukuvuselelaumnotho. NgolweSithathu uMnu Biti wethule ibudget yalonyaka eye us$1 billion. Ingcwethi ecubungula ezenotho uMnu Walter Nsununguli Mbongolwane utsheleiStudio 7 ukuthi ngaphandle kokuthi uhulumende elungisise ezombusazwe, kuzakuba nzima ukuthi amazweomhlaba emphathise. Ezinye ingcwethikwezenotho zithi umnotho ulakho ukuvuselelwa uma uhulumende omutshaengathatha amanyathelo aqinileyo evuselela ezokulima lezokwenjiwa emigodini lokuhlonitshwa kwempahla engayisiyo yakhe, ama property rights. Sixhume ingcwethi ecubungula ezombusazwe uMnu Zenzo Nkomo losomabhizimisi wako Bulawayo uMnu Alex Goosen ukuzesihlaziye loludaba. UMnu Goosen uthi okwamanje kungani sokulobubelo kancane kwezamabhizimisi, okungabe kukhomba ukuthi umnotho usuqalile ukuthuthuka.